તનુ (કંગના રનોટ) અને મનુ (આર. માધવન)નાં મૅરેજ થઈ ગયાં છે અને મૅરેજ-લાઇફને ચાર વરસ પૂરાં થઈ ગયાં છે. આ ચાર વરસ દરમ્યાન મનુ અને તનુ વચ્ચે ઝઘડા પણ પારાવાર થવા માંડ્યા છે. લંડનમાં રહેતું આ કપલ એક તબક્કે ઝઘડા પછી નક્કી કરે છે કે બન્ને છૂટાં પડશે. તનુ ફરીથી પોતાના ઘરે આવી જાય છે. થોડા સમય પછી મનુએ પણ ઇન્ડિયા આવવાનું બને છે અને એ દરમ્યાન મનુ અનાયાસ કુસુમ (કંગના રનોટ)ને મળે છે. કુસુમ ઍથ્લીટ છે અને તે નવી ઇન્ટરનૅશનલ ગેમ માટે તૈયારીઓ કરી રહી છે. કુસુમ અને મનુની પહેલી ઓળખાણ ધીમે-ધીમે આગળ વધે છે અને બન્ને એકબીજા પ્રત્યે આકષાર્ય છે. એક તરફ તૂટી રહેલી મૅરેજ-લાઇફ છે તો બીજી તરફ નવી લાઇફની દિશામાં આગળ વધવાની શરૂઆત છે.